**Csongrád Város Polgármesterétől**

Száma: Fjl/335-1/2020.

Témafelelős: Bárdos Rita

***E L Ő T E R J E S Z T É S***

**Csongrád Városi Önkormányzat Képviselő-testületének**

**hatáskörében eljáró Polgármester döntéséhez**

**Tárgy:** A Volánbusz Zrt. helyi közszolgáltatási beszámolójának jóváhagyása, a beszámoló szerinti ellentételezési különbözet elfogadása

**Melléklet:** A Volánbusz Zrt. 2020. II. félévi helyi közszolgáltatási beszámolója

**Tisztelt Képviselő-testület!**

A Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 27/2021 (I.29.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat-és hatáskörét a polgármester gyakorolja.

Mindezekre figyelemmel, a következőket terjesztem elő:

A Volánbusz Zrt. a Csongrád város közigazgatási területén végzendő helyi, menetrend szerinti, autóbusszal történő személyszállítási közszolgáltatási tevékenység ellátására vonatkozó Közszolgáltatási Szerződés (továbbiakban: Szerződés) V.3. pontja alapján megküldte a 2020. II. félévre vonatkozó beszámolóját.

A beszámolóban foglaltak szerint a Társaság 2020. évi összes önkormányzati ellentételezési igénye 5.224.344 Ft, melyhez képest az önkormányzat 167.656 Ft-tal többet fizetett meg.

Mindezek alapján Csongrád Város Önkormányzatának nem keletkezett további fizetési kötelezettsége a helyi személyszállítás 2020. évi teljesítését érintően.

A Társaság a 2020. évben keletkezett méltányos nyereségen felüli, 167.656 Ft összegű önkormányzati ellentételezés megfizetését kéri, mely összeget a 2021. évi önkormányzati ellentételezés megtérítésére javasol fordítani.

Indítványozom a beszámoló elfogadását és a kért összeg Volánbusz Zrt. részére történő kifizetését.

Csongrád, 2021. május 11.

 Bedő Tamás

 polgármester